閻子常携琴入村
作者：晁補之
朝代：宋

paragraphs: 閻夫子，通古今，家徒四壁猶一琴。
今年二月雨霖霪，喜君壠麥如人深。
屋間幽默咸池音，高山流水我非聽，聽我說君辛苦吟。
薛老村西十里地，旱日燎原無柳林。
芒鞋曳杖逐鐮籠，當午未食饑燒心。
芸芸麥田翻黄波，蝻蟲盤穗如蝸螺。
麥未收打催種豆，屋下跡少田間多。
閻夫子，時我過，我與夫子良同科。
四體雖勤口餔衆，煮豆然萁窮奈何。
人謂君琴語辛苦，此曲無乃傷天和，君不見夫子宋圍不糝猶弦歌。